- Hindi News
- National
- डॉ. चंद्रावत पर पद से हटाने और प्रकरण दर्ज होने के बाद अब विभागीय कार्रवाई की तैयारी
डॉ. चंद्रावत पर पद से हटाने और प्रकरण दर्ज होने के बाद अब विभागीय कार्रवाई की तैयारी
भास्कर संवाददाता | उज्जैन. केरल के मुख्यमंत्री का सिर कलम करने वाले को एक करोड़ रु. का इनाम देने की घोषणा करने वाले राष्ट्रीय स्वयं सेवक संघ के पूर्व महानगर सह प्रचार प्रमुख डॉ. कुंदन चंद्रावत पर स्वास्थ्य विभाग भी कार्रवाई कर सकता है। मलेरिया इंस्पेक्टर के पद पर पदस्थ चंद्रावत ने भड़काऊ भाषण देकर सेवा आचरण नियमों का उल्लंघन किया है। चंद्रावत ने बुधवार को उज्जैन में एक प्रदर्शन के दौरान केरल के मुख्यमंत्री के संबंध में भाषण दिया था। इसके बाद बवाल मचा और संघ ने उन्हें पद से हटा दिया। शेष|पेज 9
उनके खिलाफ पुलिस ने केस भी दर्ज किया है। केस दर्ज होने के बाद विभागीय कार्रवाई को लेकर स्वास्थ्य विभाग के अफसर कुछ बोलने को तैयार नहीं है। जिला मलेरिया अधिकारी अविनाश शर्मा से जब भास्कर ने इस बारे में सवाल किया, वे बोले- मुझे इस संबंध में कुछ नहीं कहना है। वहीं कलेक्टर संकेत भोंडवे का कहना है- चूंकि पुलिस ने केस दर्ज किया है। शेष|पेज 9 पर
इसलिए पुलिस रिपोर्ट आने के बाद सेवा आचरण नियम के तहत सख्त कार्रवाई की जाएगी। एसपी एमएस वर्मा के अनुसार पुलिस ने जांच शुरू कर दी है। साक्ष्य जुटाए जा रहे हैं। डॉ. चंद्रावत से जल्द पूछताछ करेंगे। गौरतलब है चंद्रावत के खिलाफ धारा 505 एक ख के तहत माधवनगर थाने में केस दर्ज किया है। एडवोकेट धीरेंद्र शर्मा के अनुसार इस धारा के तहत अपराध सिद्ध होने पर तीन साल की सजा हो सकती है।
संघ प्रमुख गुरु गोलवलकर पर की पीएचडी
डॉ. चंद्रावत के माता-पिता डाबरीपीठा में रहते हैं। वे बताते हैं- वहीं रह कर पढ़ाई के दौरान योगेश्वर टेकरी पर संघ की शाखा में जाने लगा था। यह 1985 की बात है। वहीं से संघ की विचारधारा से लगाव हुआ। 1992 में बजरंग दल प्रखंड संयोजक का प्रभार मिला था। 2015 में संघ प्रमुख रहे गुरु गोलवलकर का सामाजिक चिंतन विषय पर पीएचडी की थी। मैं 1998 से मलेरिया विभाग में इंस्पेक्टर के रूप में काम कर रहा हूं। प|ी शासकीय स्कूल पर शिक्षिका है। दोनों की इतनी कमाई है कि भ्रष्टाचार की जरूरत नहीं पड़ी। कोई भी व्यक्ति मेरी लोकायुक्त या अन्य एजेंसी से भी जांच करा सकता है।
tgl_Latn sot_Latn hin_Deva hin_Deva hin_Deva hin_Deva hin_Deva bho_Deva hin_Deva